สวัสดีค่ะ มีอาการปวดแปลบๆ เต้านมด้านซ้ายข้างเดียวเป็นช่วงๆ ช่วงแถวใต้รักแร้ลงมาด้านข้างๆเต้านมค่ะ ถ้าออกแรงมากบางช่วงก็จะแปลบๆได้ค่ะ แต่คลำดูแล้วไม่มีก้อน จะแสบร้อน แปลบๆ คันๆ เป็นช่วงๆ แล้วก็มีอาการเรอบ่อยแล้วก็แสบร้อนกลางอกด้วยค่ะ ช่วงนี่กินไก่เยอะมากค่ะ ไม่ทราบว่าจะมีผลมั้ยคะที่ทำให้แปลบๆเต้านม
สวัสดีค่ะ อาการปวดแปล๊บๆบริเวณใต้เต้านมและรักแร้นั้น อาจจะเกิดจากอาการแสบร้อนกลางอกจากกรดไหลย้อน ซึ่งอาจมีจุกคอ คลื่นไส้ สัมพันธ์กับมื้ออาหาร สาเหตุอื่นๆเช่นปลายเส้นประสาทอักเสบ โรคงูสวัดซึ่งหลังแสบร้อนจะมีผื่นตุ่มน้ำบนพื้นแดงตามาได้ หรือปวดจากกล้ามเนื้ออกหรือกระดูกอกอักเสบ เป็นต้นเบื้องต้นควรงดการรับประทานอาหารที่กระตุ้นให้มีอาการ ดื่มน้ำมากๆ ไม่กินอาหารมื้อใหญ่เกิน ไม่กินแล้วนอนทันที งดการทำงานหรือยกของหนักไปก่อนหากยังมีอาการเป็นมากต่อเนื่อง ปวดจนรบกวนการใช้ชีิวิตประจำวัน คลื่นไส้ อาเจียน กินได้น้อย ควรรีบไปพบแพทย์